
CHINA 2010

BEIJING – SUZHOU – WUZHEN – HANGZHOU - SHANGHAI

NOU! Acum cu Expozitia Universala din Shanghai!

Plecari: 30 aprilie, 17 iunie, 6 iulie, 17 august, 18 septembrie, 7 octombrie
Ziua 1: BUCURESTI – BEIJING


Intalnire cu insotitorul de grup la aeroportul Henri Coanda (Otopeni) pentru imbarcare pe cursa internationala cu destinatia Beijing cu compania AIR FRANCE KLM. Schimbarea cursei la Paris sau Amsterdam.

Ziua 2: BEIJING – Templul Cerului


Sosire la Beijing pana la ora pranzului, transfer in oras. Dupa amiaza, vizitarea Templului Cerului, constructie care se intinde pe o suprafata de cca 2.700.000 mp. Templul a fost construit in anul 1420 in timpul Dinastiei Ming ca sacrificiu inchinat Cerului. Cazare la hotel 3* si cina la un restaurant local.

Ziua 3: BEIJING – Marele Zid Chinezesc & Drumul Sacru


Dupa micul dejun, incepem o  excursie de o zi, care va incepe cu vizitarea Marelui Zid (sectiunea Juyongguan Pass), structura imensa, cu o lungime de 6.700 km. Zidul traverseaza cinci provincii ale Chinei si a fost construit in principal in scop de aparare impotriva atacurilor mongole. Excursia continua cu vizitarea unui magazin traditional de cloisonné-uri, urmat de pranz. In partea a doua a zilei continuam cu Drumul Sacru si cu vizitarea unuia dintre Mormintele Ming (complexul cuprinde 13 morminte Imperiale si este situat la cca 50 km de Beijing). Vom incheia excursia cu cina traditionala chinezeasca, avand ca preparat principal rata, gatita dupa metode stravechi, de la anii 1300. Cazare in Beijing, hotel 3*. 

Ziua 4: BEIJING – Orasul Interzis & Piata Tian’anmen – SUZHOU


Mic dejun. Vizitarea Orasului Interzis (Palatul Imperial, in fapt un complex ce insumeaza 9.999 de cladiri, pe o suprafata totala de 720.000 mp), a Pietei Tian’anmen – cea mai mare piata din lume, devenita simbol national - si a Palatului de Vara; acesta din urma, incarcat de o istorie de 800 de ani, adaposteste cea mai bine conservata gradina regala din China. Excursia de azi se va incheia cu vizitarea unui atelier de prelucrare a perlelor originale. Cina la restaurant, plecare cu trenul spre Suzhou (cuseta de dormit pentru patru persoane).

Ziua 5:  SUZHOU


Sosire la Suzhou, oras situat in delta raului Yangtze, leagan al culturii WU. Mic dejun. Dupa vizitarea uneia dintre cele mai reprezentative gradini (Humble Adimistrator’s Garden – Zhuozhengyuan), se va servi pranzul la un restaurant local. Ziua continua cu vizitarea Gradinilor “Master of the Net“, plimbare cu barca pe unul din canalele orasului. Turul se incheie cu vizitarea unui atelier de prelucrare a matasii. Cina la restaurant local. Cazare in Suzhou, la hotel 3*.

Ziua 6: SUZHOU – WUZHEN – HANGZHOU


Dupa micul dejun, plecare cu autocarul spre Wuzhen. Sosire si tur panoramic de oras in Wuzhen. Vom admira casele construite de-a lungul canalelor care traverseaza orasul si pravaliile vechi, ramase neschimbate de sute de ani. Dupa servirea pranzului, plecare spre Hangzhou. Cina la restaurant local si cazare in Hangzhou, hotel 3*. 

Ziua 7: HANGZHOU - SHANGHAI


Mic dejun, scurta plimbare cu barca pe West Lake (Lacul de Vest), urmata de  vizitarea unei plantatii de ceai si participare la ceremonia servirii ceaiului. Dupa pranz vom vizita templul Lingyin, fara indoiala una dintre atractiile de exceptie ale provinciei si unul din cele mai renumite temple buddhiste din China, declarat monument national ocrotit in anul 1961. Vizita continua cu Pagoda Celor 6 Armonii. Plecare cu autocarul spre Shanghai. Cina si cazare in Shanghai.

Ziua 8: SHANGHAI – tur de oras


Dupa micul dejun, tur de oras in Shanghai, oras cosmopolit care rivalizeaza din ce in ce mai mult cu Hong Kong, mandria Chinei moderne. Vizita va cuprinde: Gradinile Yuyuan, apoi pranz, dupa care continuam cu orasul vechi, strada Nanjing (principala artera comerciala) si Promenada Bund - veritabila expozitie de arhitectura internationala, datorita cladirilor impunatoare construite de-a lungul sau. Cina si cazare in Shanghai, hotel 3*.

Ziua 9: SHANGHAI – Expozitia Universala 2010

Mic dejun. Intreaga zi este dedicata vizitarii Expozitiei Universale din Shanghai, una dintre cele mai importante manifestari mondiale ale anului 2010, eveniment care se va desfasura in perioada 1 mai – 31 octombrie si la care se asteapta peste 70 milioane de vizitatori. 

Ziua 10: SHANGHAI – BUCURESTI

Mic dejun. Dimineata transfer la aeroportul din Shanghai si plecare spre Bucuresti cu compania AIR FRANCE KLM via Paris sau Amsterdam. Sosirea la Bucuresti dupa miezul noptii.

PRET / persoana (loc in camera dubla): 1135 EURO

Supliment camera single: 210 EURO

Reducere a treia persoana in dubla: 25 EURO

SERVICII INCLUSE: 

· transport cu avionul, compania AIR FRANCE KLM Bucuresti – Beijing si Shanghai – Bucuresti

· 1 noapte transport cu trenul vagon de dormit (cuseta de 4 persoane) 

· 7 nopti cazare la hoteluri de 3*: 2 nopti Beijing, 1 noapte Suzhou, 1 noapte Hangzhou, 3 nopti Shanghai

· pensiune completa cu exceptia pranzului din ziua a noua, care va fi servit pe cont propriu (preparatele servite la mesele principale au specific chinezesc) 

· transport cu autocar local pe circuit 
· vizite si  intrari la obiectivele turistice
· transfer si intrare la Expozitia Universala din Shanghai
· ghid local pentru vizite
· insotitor roman de grup
NU SUNT INCLUSE: 

· taxele de aeroport = 355 EURO – pot suferi modificari, valoarea finala va fi comunicata cu doua saptamani inaintea plecarii

· taxa de viza si procesare acte = 70 EURO
· bacsis pentru soferi si ghizi locali = 25 USD, se vor achita insotitorului de grup, la sosirea in China

· asigurarea medicala
· asigurarea storno (optionala, se incheie la semnarea Contractului de Prestari Servicii Turistice)
NOTA: se poate rezerva la cerere cabina de tren pentru doua persoane contra unui supliment de 95 euro/persoana.
GRUP MINIM: 25 PERSOANE

TERMEN LIMITA DE INSCRIERE: 5 saptamani inaintea plecarii

CONDITII DE INSCRIERE/ RETRAGERE: conform Contractului de Prestari Servicii care va fi semnat la inscriere

ACTE NECESARE PENTRU OBTINEREA VIZEI: pasaport valabil minim 6 luni de la data calatoriei / o fotografie tip pasaport / adeverinta de la locul de munca cu precizarea functiei si a salariului / formular completat

OBSERVATII: conducatorul de grup poate modifica programul actiunii in anumite conditii obiective / in cazul neobtinerii vizei se retin penalizari pentru biletul de avion, asigurare medicala, cheltuielile agentiei / agentia nu raspunde in cazul refuzului autoritatilor de la punctele de frontiera de a primi turistul pe teritoriul propriu sau de a-i permite sa paraseasca teritoriul propriu / clasificarea pe stele a unitatilor de cazare este cea atribuita oficial de ministerul chinez de resort / copiii sub 18 ani care calatoresc singuri sau doar cu unul dintre parinti, vor trebui sa prezinte la vama acordul parental al ambilor parinti sau al celui care nu-i insoteste (dupa caz), obtinut la notariat; in cazul in care adultul insotitor nu este unul dintre parinti, acesta va prezenta la trecerea frontierei cazier judiciar / taxele de aeroport si taxa de viza pot fi modificate de agentie in situatia impunerii acestui lucru de catre compania aeriana, respectiv Ambasada Chinei / distributia camerelor la hoteluri se face de catre receptiile acestora; problemele legate de amplasarea sau aspectul camerei se rezolva de catre turist direct la receptie, asistat de insotitorul de grup / pentru anumite facilitati din hotel sau din camera, hotelierul poate solicita taxe suplimentare / oferta a fost  calculata pe baza paritatii euro/dolar valabile in luna februarie 2010; in situatia modificarii cu mai mult de 3% a acestei paritati, agentia isi rezerva dreptul de a modifica tariful. Agentia nu se obliga sa gaseasca partaj persoanelor care calatoresc singure.







































